Fuqarolik holati dalolatnomalarini qayd etish tizimini yanada takomillashtirish chora-tadbirlari toʻgʻrisida
(resolution, 2021-03-17)

Oʻtgan davr mobaynida tugʻilish, oʻlim, nikoh tuzish va nikohdan ajralish kabi muhim voqea va faktlarni qayd etish boʻyicha davlat xizmatlarini koʻrsatuvchi fuqarolik holati dalolatnomalarini yozish (keyingi oʻrinlarda FHDY deb yuritiladi) organlari tizimini takomillashtirish boʻyicha izchil va tizimli ish olib borildi. Shu bilan birga, mazkur sohadagi ishlarning holati aholiga har tomonlama va sifatli davlat xizmatlarini koʻrsatish boʻyicha samarali mexanizmlar yaratilishiga toʻsqinlik qilayotgan qator tizimli muammo va kamchiliklar borligidan dalolat bermoqda. Xususan: birinchidan, FHDY organlarining maqomini, vazifa va vakolatlarini belgilab beradigan maxsus qonun mavjud emas, shuningdek, mazkur sohadagi vakolatli davlat organlari va tashkilotlarining asosiy vazifa va funksiyalari aniq chegaralanmagan; ikkinchidan, FHDY organlari faoliyatiga zamonaviy innovatsion va axborot-kommunikatsiya texnologiyalarini joriy etishning past darajadaligi, qogʻoz hujjatlar aylanmasining saqlanib qolgan andozalari asossiz moliyaviy xarajatlarga, fuqarolarning koʻp vaqt kutib qolishi hamda navbatlar yuzaga kelishiga, oqibatda, ayrim hollarda korrupsiya va byurokratiya holatlariga olib kelmoqda; uchinchidan, FHDY organlari va ichki ishlar, sogʻliqni saqlash, vasiylik va homiylik, fuqarolarning oʻzini oʻzi boshqarish organlari hamda taʼlim muassasalari oʻrtasidagi idoralararo elektron hamkorlikning yetarli darajada yoʻlga qoʻyilmaganligi tugʻilish va oʻlimni soʻzsiz va oʻz vaqtida qayd qilish, shuningdek, tegishli qayd etilmasdan nikoh tuzilishi va ajralishlarning oldini olish boʻyicha samarali monitoringni taʼminlamayapti; toʻrtinchidan, davlat xizmatlari koʻrsatishning sifati va tezkorligi, FHDY organlari xodimlari tomonidan oʻz funksional vazifalarini lozim darajada bajarilishi ustidan nazorat qilishning samarali mexanizmi, ayniqsa, masofadan nazorat qilish shakllantirilmagan, ular faoliyatini baholashning shaffof tizimi mavjud emas; beshinchidan, fuqarolik holati dalolatnomalarini qayd etish boʻyicha davlat xizmatlarini joylarga chiqib koʻrsatishning keng va tizimli amaliyoti yoʻqligi, olis va borish qiyin boʻlgan tumanlardan FHDY organlariga borish uchun transport xarajatlarining yuqoriligi, aholining huquqiy bilimlari va huquqiy madaniyati darajasining yetarli emasligi tugʻilgan bolalarning tugʻilish holatining tegishli qayd etilmasdan qolishi xavfini yuzaga keltirmoqda, bu esa Oʻzbekiston Respublikasi Konstitutsiyasi va qonunlarida belgilab qoʻyilgan bolalarning ijtimoiy-iqtisodiy huquqlarini amalga oshirishga, jumladan bepul tibbiy yordam va taʼlim olishiga taʼsir oʻtkazishi mumkin. 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasiga muvofiq hamda fuqarolarning huquq va qonuniy manfaatlarini himoya qilishda FHDY organlarining roli va ahamiyatini oshirish, shuningdek, aholiga koʻrsatilayotgan davlat xizmatlarining sifatini yaxshilash maqsadida: 1. Quyidagilar fuqarolik holati dalolatnomalarini yozish institutini yanada isloh qilish sohasidagi davlat siyosatining asosiy yoʻnalishlari etib belgilansin: birinchi — vakolatli organlarda tugʻilish, oʻlim, nikoh tuzish va nikohdan ajralish, familiya, ism va ota ismini oʻzgartirish kabi voqea hamda faktlarni keng qamrovli qayd etish yoʻli bilan fuqarolarning shaxsiy va mulkiy huquqlarini himoya qilishni taʼminlash; ikkinchi — eng muhim yuridik faktlarni qayd etmasdan qoldirish oqibatlariga alohida eʼtibor qaratgan holda aholining huquqiy savodxonligini oshirishga, huquqiy madaniyatini yuksaltirishga va jamiyatda qonun ustuvorligini mustahkamlashga qaratilgan keng qamrovli huquqiy targʻibot ishlarini olib borish; uchinchi — FHDY organlarining oila institutini mustahkamlash, yoshlarni oilaviy hayotga tayyorlash va oila ajralishlarining oldini olish boʻyicha kompleks chora-tadbirlarda faol ishtirok etish; toʻrtinchi — FHDY organlari faoliyatida aholiga davlat xizmatlarini koʻrsatish tartib-taomillarini yengillashtirishga, jumladan, vakolatli davlat organlari va tashkilotlariga bormasdan xizmatlar koʻrsatilishiga, xizmatlarning sifati va tezkorligini oshirishga, eksterritoriallik prinsipi asosida arxiv maʼlumotnomalari va axborotini olish imkoniyatini beruvchi fuqarolik holati yagona elektron arxivini shakllantirishga qaratilgan innovatsion va axborot-kommunikatsiya texnologiyalarini jadal joriy etish; beshinchi — fuqarolik holati yuridik faktlarini aniqlash va ularni oʻz vaqtida qayd etish borasida fuqarolik holati dalolatnomalarini qayd etishni amalga oshiruvchi organlar mahalliy davlat hokimiyati, ichki ishlar, sogʻliqni saqlash, vasiylik va homiylik, fuqarolarning oʻzini oʻzi boshqarish organlari hamda taʼlim muassasalari bilan samarali hamkorlik qilish; oltinchi — mazkur sohada byurokratiya va korrupsiya yuzaga kelishining oldini olishga qaratilgan idoralararo elektron hamkorlikni kengaytirish orqali, jumladan, olis joylardagi aholi punktlariga chiqqan holda (“mobil davlat xizmatlari”) davlat xizmatlari koʻrsatishning maqbul va qulay uslublarini ishlatish; yettinchi — FHDY organlari tomonidan davlat xizmatlarini koʻrsatish jarayonida qulaylikni va shaffoflikni taʼminlash, xodimlar tomonidan kasb etikasi qoidalari va funksional vazifalarga amal qilish, fuqarolik holati dalolatnomalarini sifatli va tezkor qayd etish, davlat boji va boshqa toʻlovlarning toʻgʻri hisoblanishi va undirilishi ustidan nazoratning yangi shakllarini, jumladan, masofaviy nazoratni joriy etish; sakkizinchi — aholining davlat xizmatlaridan foydalanish imkoniyatini oshirishni nazarda tutgan holda davlat boji stavkalarini, gerb yigʻimlarini va FHDY organlari tomonidan koʻrsatiladigan pullik xizmat tariflarini optimallashtirish. 4. Fuqarolik holati dalolatnomalarini yozish tizimini yanada takomillashtirish boʻyicha kompleks chora-tadbirlar dasturi 1-ilovaga muvofiq tasdiqlansin. 5. 2018-yilning 1-iyulidan: nikoh shartnomasini va aliment toʻlash haqida kelishuvni notarial tasdiqlaganlik; sudlar tomonidan otalikni tan olish (belgilash), bolaning u yoki bu onadan tugʻilganligi, shuningdek, tugʻilgan vaqti faktlarini aniqlash toʻgʻrisidagi arizalarni koʻrganlik uchun davlat boji undirilishi bekor qilinsin. 8. Oʻzbekiston Respublikasi Sogʻliqni saqlash vazirligi hamda Axborot texnologiyalari va kommunikatsiyalarini rivojlantirish vazirligi manfaatdor vazirliklar va idoralar bilan birgalikda: 2019-yilning 1-yanvaridan boshlab FHDY organlari bilan tugʻilish va oʻlim toʻgʻrisida elektron maʼlumotlar almashishni yoʻlga qoʻyish, shuningdek tugʻilish va oʻlim haqida yagona noyob kodli unifikatsiyalangan elektron maʼlumotnoma berishning yagona tartibini joriy qilsin; 2019-yil 1-yanvarga qadar fertil yoshidagi ayollarni hisobga olish va homiladorlikning erta bosqichidan chaqaloq tugʻilguniga qadar hisobini olib borishning avtomatlashtirilgan axborot tizimini ishlab chiqish hamda uni “FHDY yagona elektron arxivi” axborot tizimi bilan integratsiya qilishni taʼminlasin. 11. Qayd etilmagan tugʻilganlik, oʻlim holatlarini aniqlash va keyinchalik ularni FHDY organlarida qayd etilishini taʼminlash boʻyicha tumanlar (shaharlar) hokimlari boshchiligida 2-ilovaga muvofiq namunaviy tarkibda hududiy komissiyalar tashkil etilsin. Hududiy komissiyalar: 2019-yilning 1-iyuliga qadar qayd etilmagan tugʻilganlik, oʻlim holatlarini aniqlash nuqtai nazaridan toʻliq xatlovdan oʻtkazsin, uning natijasida tugʻilganlik, oʻlim holatlarining qonun hujjatlariga muvofiq manzilli qayd etilishini taʼminlasin; oʻz faoliyatida tugʻilganlik haqidagi guvohnomasi mavjud boʻlmagan bolalarni aniqlashga alohida eʼtibor qilsin, bunda “Bironta ham bola qayd etilmasdan qolishi mumkin emas” va “Tugʻilganlikni qayd etilishi — bola huquqlarini roʻyobga chiqarilishining va fuqarolik boʻlmasligini oldini olishning huquqiy asosidir” degan ezgu gʻoyalarga amal qilsin. 12. Oʻzbekiston Respublikasi Adliya vazirligi huzuridagi Davlat xizmatlari agentligi: keyinchalik “Yagona elektron FHDY arxivi” axborot tizimi bilan integratsiya qilish uchun FHDY organlarida saqlanayotgan fuqarolik holati dalolatnomalari yozuvlarini raqamli koʻrinishga oʻtkazilishini, yagona elektron FHDY arxiv fondi shakllantirishni 2022-yil 1-yanvarga qadar tugatsin; dalolatnomalar yozuvlari maʼlumotlarini “Yagona elektron FHDY arxivi” axborot tizimiga kiritish boʻyicha ishlarni bajarish uchun yuridik shaxslar bilan pudrat shartnomalarini tuzsin; Oʻzbekiston Respublikasi Markaziy banki hamda Axborot texnologiyalari va kommunikatsiyalarini rivojlantirish vazirligi bilan birgalikda 2018-yilning 1-sentabridan davlat boji, gerb yigʻimlari va boshqa toʻlovlarni toʻlashda elektron toʻlovlar (billing) mexanizmni toʻlaqonli joriy etish boʻyicha chora-tadbirlarni amalga oshirsin; Oʻzbekiston Respublikasi Vazirlar Mahkamasi huzuridagi Davlat personallashtirish markazi va Ichki ishlar vazirligi bilan birgalikda 2019-yilning 1-yanvaridan bola tugʻilganligi haqidagi guvohnoma qayd etilishida chaqaloqlarga jismoniy shaxsning shaxsiy identifikatsiya raqami berilishini amaliyotga joriy etsin. 13. 2021-yilning 1-iyuliga qadar muddatda fuqarolik holati dalolatnomalarini raqamli koʻrinishga oʻtkazish, idoralararo elektron hamkorlik tizimini yaratish uchun belgilangan tartibda shakllantiriladigan roʻyxat boʻyicha olib kiriladigan Oʻzbekiston Respublikasida ishlab chiqarilmaydigan skaner qilish qurilmalari, server va boshqa jihozlar hamda ehtiyot qismlar, butlovchi buyumlar bojxona toʻlovlaridan (bojxona rasmiylashtiruvi yigʻimlaridan tashqari) ozod etilsin. 14. Oʻzbekiston Respublikasi Vazirlar Mahkamasi ikki hafta muddatda quyidagilarni tasdiqlash haqida qaror qabul qilsin: FHDY organlari hamda FHDY boʻlimlari xodimlarining martaba darajalari toʻgʻrisidagi nizomlar; FHDY boʻlimlari xodimlarining mehnatiga haq toʻlash boʻyicha razryadlar va tarif koeffitsiyentlari; FHDY boʻlimlarining martaba darajalariga ega boʻlgan xodimlariga uzoq muddat xizmat qilganligi uchun beriladigan har oylik ustama haq miqdorlari; martaba darajalari uchun sudlar va adliya organlari xodimlarining lavozim maoshlariga qoʻshiladigan qoʻshimcha haq miqdorlari. 15. Oʻzbekiston Respublikasi Adliya vazirligi manfaatdor vazirlik va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 16. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti Davlat maslahatchisining birinchi oʻrinbosari B.M. Mavlonov va Oʻzbekiston Respublikasi adliya vaziri R.K. Davletov zimmasiga yuklansin. I. Fuqarolik holati dalolatnomalarini yozish sohasidagi qonunchilikni takomillashtirish II. Zamonaviy axborot-kommunikatsiya texnologiyalarini FHDY organlari faoliyatiga tatbiq etish III. FHDY organlarining kadrlar salohiyatini mustahkamlash va faoliyat samaradorligini taʼminlash IV. FHDY organlarining moddiy-texnika bazasini mustahkamlash T/r Tadbirlar nomi Amalga oshirish shakli Bajarish muddatlari Masʼul ijrochilar I. Fuqarolik holati dalolatnomalarini yozish sohasidagi qonunchilikni takomillashtirish 1. “Fuqarolik holati dalolatnomalari toʻgʻrisida”gi Qonun loyihasini ishlab chiqish, unda quyidagilar belgilab beriladi: fuqarolik holati dalolatnomalarini qayd etuvchi organlarning vakolatlari; tugʻilganlikni qayd etish (otalikni belgilash, farzandlikka olish, nikohni tuzish va bekor qilish, oʻlimni qayd etish) tartibi; dalolatnoma yozuvlarini tiklash, oʻzgartirish, tuzatish, ularni toʻldirish, familiyasi, ismi va ota ismini oʻzgartirish, dalolatnomalar yozuvlarini toʻliq yozish; takroriy guvohnomalar va boshqa maʼlumotlar, arxiv maʼlumotlarini berish, FHDY organlari, Oʻzbekiston Respublikasining chet ellardagi konsullik muassasalari hamda fuqarolar yigʻinlarining hisobotlari; idoralararo axborot-elektron hamkorlik tartibi. Qonun loyihasi 2018-yil oktabr Adliya vazirligi, Xotin-qizlar qoʻmitasi, Oliy sud, IIV, Sogʻliqni saqlash vazirligi, manfaatdor vazirlik va idoralar 2. Oʻzbekiston Respublikasining Maʼmuriy javobgarlik toʻgʻrisidagi kodeksiga oʻzgartirish va qoʻshimchalar kiritish toʻgʻrisidagi qonun loyihasini ishlab chiqish, unda quyidagilarning maʼmuriy javobgarligi nazarda tutiladi: fuqarolik holati dalolatnomalarini qayd etishni qonunga xilof ravishda rad etganlik va qayd etish muddatlarini buzganlik uchun FHDY organlarining mansabdor shaxslari; tugʻilish va oʻlishni oʻz vaqtida qayd etmaganligi uchun, tugʻilish toʻgʻrisidagi tibbiy maʼlumotnoma, oʻlim, shu jumladan perinatal oʻlim toʻgʻrisidagi tibbiy guvohnoma toʻgʻri va aniq toʻldirilishi yuzasidan sogʻliqni saqlash muassasalarining mansabdor shaxslari; topib olingan (tashlab ketilgan) goʻdakning tugʻilishini qayd etish choralari koʻrilmaganligi uchun vasiylik va homiylik organlarining mansabdor shaxslari, sogʻliqni saqlash muassasalari va goʻdak topshirilgan muassasaning maʼmuriyati maʼmuriy javobgar boʻladilar. Qonun loyihasi 2018-yil oktabr Adliya vazirligi, Sogʻliqni saqlash vazirligi, IIV, Oliy sud, vazirlik va idoralar 3. Quyidagilarni nazarda tutuvchi Hukumat qarori loyihasini ishlab chiqish: FHDY organlari xodimlari sonini belgilash mezonlarini qayta koʻrib chiqish, shuningdek, fuqarolik holati dalolatnoma-lari maʼlumotlarining yagona elektron bazasi shakllantirilishini hisobga olgan holda FHDY organlarida arxivarius qoʻshimcha shtat birligini joriy etish; gerbli guvohnomalarni axborot-kommunikatsiya texnologiyalaridan foydala-nib, faqat bosma harflar bilan toʻldirish tartibini joriy etgan holda ularni qoʻlda yozib toʻldirish talablarini bekor qilish. Vazirlar Mahkamasi qarori loyihasi 2018 yil iyul Adliya vazirligi, Moliya vazirligi, manfaatdor vazirlik va idoralar 4. Vazirlar Mahkamasining “Fuqarolik holati dalolatnomalarini qayd etish qoidalarini tasdiqlash toʻgʻrisida” 2016-yil 14-noyabrdagi 387-son qarorini hamda Fuqarolik holati dalolatnoma-larini yozish organlarida ish yuritish tartibi toʻgʻrisidagi yoʻriqnomani (qayd etish raqami № 2547, 31.12.2013-yil) qayta koʻrib chiqish, ularda quyidagilarni nazarda tutish: bola tugʻilgan kundan keyin bir yil oʻtgach ota-onalardan birining arizasi asosida uning tugʻilganligini qayd etish; xorijiy davlatlarning vakolatli muassasalari tomonidan berilgan fuqarolik holatiga oid hujjatlarni Oʻzbekiston Respublikasining fuqarolik holatiga oid hujjatlariga almashtirish tartibi; vafot etgan shaxsning qarindoshlari va manfaatdor shaxslarning arizasi boʻyicha oʻlim toʻgʻrisidagi dalolatnoma yozuviga tuzatish va qoʻshimchalar kiritish; FHDY organlarining boshqa FHDY organlari va davlat organlari bilan “FHDYning yagona elektron arxivi” tizimi orqali elektron hamkorlik qilish tartib��. Vazirlar Mahkamasi qarori loyihasi 2019-yil iyul Adliya vazirligi, manfaatdor vazirlik va idoralar 5. Quyidagilarni nazarda tutuvchi FHDY arxivlari toʻgʻrisidagi Nizom loyihasini ishlab chiqish: FHDY arxivining maqsadi, vazifalari, funksiyalari, faoliyatining tashkil etilishi, huquq va majburiyatlari; arxiv fondini yuritish, saqlash va ekspluatatsiya qilish tartibi; arxiv maʼlumotlarini berish, koʻrib chiqish muddatlari. Vazirlar Mahkamasi qarori loyihasi 2019 yil iyul Adliya vazirligi, Moliya vazirligi, “Oʻzarxiv” agentligi 6. Aholining davlat xizmatlaridan foydalanish imkoniyatini oshirish maqsadida FHDY organlari tomonidan qoʻshimcha xizmatlar koʻrsatilganligi uchun toʻlanadigan haq miqdorlarini qayta koʻrib chiqish (korrupsiyaga barham berish maqsadida arxiv maʼlumotnomalari va axborotini muddatidan ilgari berganligi uchun oshirilgan miqdorlarda haq undirish). Adliya vaziri buyrugʻi 2018-yil iyul Adliya vazirligi, Moliya vazirligi 7. Qayd etilmagan tugʻilganlik, oʻlim holatlarini xatlovdan oʻtkazish va aniqlash hamda ularni keyinchalik FHDY organlarida qayd etish boʻyicha hududiy komissiyalar tarkiblarini tasdiqlash. Tuman (shahar) hokimi qarori 2018-yil iyul Qoraqalpogʻiston Respublikasi Vazirlar Kengashi, viloyatlar va Toshkent sh. hokimliklari, vazirlik va idoralar II. Zamonaviy axborot-kommunikatsiya texnologiyalarini FHDY organlari faoliyatiga tatbiq etish 8. Fertil yoshdagi ayollarni hisobga olish va homiladorlikni uning erta bosqichlaridan bola tugʻilgunga qadar hisobini yuritish boʻyicha avtomatlashtirilgan axborot tizimini yaratish. Ushbu tizimning “FHDYning yagona elektron arxivi” axborot tizimi bilan integratsiyalashuvini taʼminlash. Tadbirlar rejasi 2018-yil dekabr Sogʻliqni saqlash vazirligi, Adliya vazirligi, IIV, Axborot texnologiyalari va kommunikatsiyalarini rivojlantirish vazirligi 9. Tugʻilish va oʻlish toʻgʻrisida fuqarolik holati dalolatnomalarini oʻz vaqtida qayd etish maqsadida axborotni tezkorlik bilan ayirboshlash uchun FHDY, ichki ishlar va sogʻliqni saqlash organlarining elektron tizimlarini integratsiyalash Tadbirlar rejasi 2018-yil dekabr Sogʻliqni saqlash vazirligi, Adliya vazirligi, IIV, Axborot texnologiyalari va kommunikatsiyalarini rivojlantirish vazirligi 10. Fuqarolik holati dalolatnomalarini qayd etish maqsadida FHDY organlari oʻrtasida soʻrovlarni joʻnatish va ularga oʻz vaqtida javob olish uchun “FHDYning yagona elektron arxivi” axborot tizimini takomillashtirish. Tadbirlar rejasi 2018-yil sentabr Adliya vazirligi, Axborot texnologiyalari va kommunikatsiyalarini rivojlantirish vazirligi 11. Fuqarolik holati dalolatnomalarini qayd etish tizimi yaratilgan paytdan (XIX asr) boshlab hozirgi vaqtgacha saqlanayotgan fuqarolik holati dalolatnomalari yozuvlarini (dastlabki maʼlumotlarga koʻra 60 milliondan koʻproq yozuvlar) raqamlashtirish hamda FHDYning yagona elektron arxiv fondini shakllantirish, uni “FHDYning yagona elektron arxivi” axborot tizimi bilan integratsiyalash. Tadbirlarni tashkillash-tirish Raqamlashti-rish va integratsiya-lashni yakunlash 2018-yil avgust 2021-yil dekabr Adliya vazirligi 12. Elektron toʻlov tizimi orqali davlat boji, davlat yigʻimlari va boshqa toʻlovlarning elektron (mobil) toʻlovi imkoniyatlarini kengaytirish Tadbirlar rejasi 2018-yil sentabr Markaziy bank, Axborot texnologiyalari va kommunikatsiyalarini rivojlantirish vazirligi, Adliya vazirligi 13. Interaktiv davlat xizmatlari yagona portali orqali nikohni qayd etishga ariza berish tizimini joriy etish boʻyicha takliflar ishlab chiqish Tadbirlar rejasi 2019-yil yanvar Axborot texnologiyalari va kommunikatsiya-larini rivojlantirish vazirligi, Adliya vazirligi 14. Tugʻilish, oʻlish, nikoh, ajralish toʻgʻrisidagi maʼlumotlarni tezkorlik bilan ayirboshlash uchun FHDY, sogʻliqni saqlash va davlat statistika organlarining elektron tizimlarini integratsiyalash Tadbirlar rejasi 2018-yil sentabr Adliya vazirligi, Sogʻliqni saqlash vazirligi, Davlat statistika qoʻmitasi, Axborot texnologiyalari va kommunikatsiya-larini rivojlantirish vazirligi III. FHDY organlarining kadrlar salohiyatini mustahkamlash va faoliyat samaradorligini taʼminlash 15. FHDY boʻlimlari tuman (shahar) hokimliklari ixtiyoriga oʻtishi munosabati bilan FHDY boʻlimlarining mudirlarini attestatsiyadan oʻtkazish. Tadbirlar kompleksi 2018-yil iyul Adliya vazirligi, Bosh prokuratura, Qoraqalpogʻiston Respublikasi Joʻqorgʻi Kengesi, viloyatlar va Toshkent shahar hokimliklari 16. Psixologik fanlar va yuridik faoliyat bilan bogʻliq boʻlmagan boshqa fan va koʻnikmalar (stressni boshqarish, ixtiloflarni boshqarish, ish vaqtini samarali tashkil etish)ga oʻqitib-oʻrgatish boʻyicha fanlar joriy etilishini nazarda tutgan holda FHDY organlari xodimlarining malakasini oshirish boʻyicha oʻquv rejalari va dasturlarini qayta koʻrib chiqish. Tadbirlar kompleksi 2018-yil iyul Adliya vazirligi 17. FHDY organlari uchun yagona logotipni tasdiqlash. Qoʻshma qaror 2018-yildekabr Xotin-qizlar qoʻmitasi, Adliya vazirligi 18. FHDY organlari xodimlarining yagona forma libosiga qoʻyiladigan talablarni ishlab chiqish. Qoʻshma qaror 2018-yil dekabr Xotin-qizlar qoʻmitasi, Adliya vazirligi IV. FHDY organlarining moddiy-texnik bazasini mustahkamlash 19. “FHDYning yagona elektron arxivi” axborot tizimining ish samaradorligini va tezkorligini oshirish maqsadida fuqarolik holati dalolatnomalarini raqamlashtirish, idoralararo elektron hamkorlik tizimini yaratish uchun zarur boʻlgan skanerlash qurilmalari, server va boshqa uskunalarni, ehtiyot qismlar, butlovchi buyumlarni xarid qilish. Tadbirlar rejasi 2018-yil sentabr Adliya vazirligi, Moliya vazirligi, DBQ, Axborot texnologiyalari va kommunikatsiya-larini rivojlantirish vazirligi 20. Buxoro shahrida nikoh uyi, Shoʻrchi, Sayxunobod tumanlarida va Olmaliq shahrida FHDY boʻlimlari qurilishini tugallash Tadbirlar kompleksi Belgilangan muddatlarda Adliya vazirligi 21. Doʻstlik va Mirzachoʻl tumanlarining adliya boʻlimlarini, davlat xizmatlari markazlari va FHDY boʻlimlarini joylashtirish uchun binolar, shuningdek, Jizzax viloyatining Mirzachoʻl tumanida Oʻzbekiston Respublikasi Adliya vazirligining budjetdan tashqari mablagʻlari hisobiga zamonaviy kutubxona binosini qurish, bunda, istisno tariqasida, 2018-yilning 1-sentabriga qadar qurilish-montaj ishlarini ayni vaqtda loyiha-smeta hujjatlarini ishlab chiqish bilan birgalikda olib borishga ruxsat etiladi va obyektlar qurilishi doirasida Jizzax viloyati hokimligining “Yagona buyurtmachi xizmati” injiniring kompaniyasi — buyurtmachi etib; “ASILBEK POWER PROJECT” MCHJ — bosh loyiha tashkiloti etib; “Yangi Avlod Qurilish Invest” MCHJ — bosh pudrat tashkiloti etib tayinlandi. Tadbirlar kompleksi 2018-yil sentabr Jizzax viloyati hokimligi, Adliya vazirligi 1. Tuman (shahar) hokimi — komissiya rahbari 2. Tuman (shahar) hokimining oʻrinbosari — tuman (shahar) mahalla va oilani qoʻllab-quvvatlash boʻlimi boshligʻi — komissiya rahbari oʻrinbosari 3. Oʻzbekiston Respublikasi Prezidentining tuman (shahar) boʻyicha Xalq qabulxonasi mudiri 4. Fuqarolik ishlari boʻyicha tumanlararo (tuman, shahar) sudi raisi 5. Tuman (shahar) prokurori 6. Tuman (shahar) ichki ishlar boʻlimi boshligʻi 7. Tuman (shahar) tibbiyot birlashmasi bosh vrachi 8. Tuman (shahar) xalq taʼlimi boʻlimi boshligʻi 9. Tuman (shahar) maktabgacha taʼlim boʻlimi boshligʻi 10. Tuman (shahar) statistika boʻlimi boshligʻi 12. Tuman (shahar) bosh imom-xatibi (kelishuv boʻyicha) 13. Xalq deputatlari mahalliy Kengashlarining deputatlari (kelishuv boʻyicha) 14. Oʻzbekiston Yoshlar ittifoqi tuman (shahar) boʻlinmasining raisi 15. Tuman (shahar) FHDY boʻlimining mudiri — komissiya kotibi